Source: https://www.riigiteataja.ee/akt/411072018016?tegevus=salvesta-link
Timestamp: 2019-11-21 17:32:30+00:00
Document Index: 2300177

Matched Legal Cases: ['§ 10', '§ 12', '§ 13', '§ 15', '§ 16', '§ 17', '§ 18', '§ 19', '§ 20', '§ 24', '§ 25', '§ 26', '§ 27', '§ 28', '§ 29', '§ 66', '§ 35', '§ 105', '§ 10', '§ 12', '§ 13', '§ 15', '§ 16', '§ 17', '§ 18', '§ 19', '§ 20', '§ 24', '§ 25', '§ 26', '§ 27', '§ 28', '§ 29']

Mäetaguse Põhikooli põhimäärus – Riigi Teataja
Mäetaguse Põhikooli põhimäärus
Mäetaguse Põhikooli põhimäärus - sisukord
4 KOOLI ÕPPE JA KASVATUSE KORRALDUS
§ 10 Omandatava hariduse liik, tase ja õppe vorm
§ 12 Õppe ja kasvatuse korraldus
§ 13 Õpilase kooli vastuvõtmine, koolist väljaarvamine, üleminek teise kooli
§ 15 Esimese õpilasesinduse valimise ning õpilaskonna poolt õpilasesinduse põhimääruse heakskiitmise kord
6 KOOLI ÕPPEKAVAVÄLINE TEGEVUS
§ 16 Kooli õppekavaväline tegevus
§ 17 Kooli raamatukogu
7 ÕPILASTE JA VANEMATE ÕIGUSED JA KOHUSTUSED
§ 18 Õpilase õigused
§ 19 Õpilase kohustused
§ 20 Vanema õigused ja kohustused
8 KOOLITÖÖTAJATE ÕIGUSED JA KOHUSTUSED
9 KOOLI MAJANDAMISE JA ASJAAJAMISE ALUSED
§ 24 Asjaajamise alused ja aruandlus
10 KOOLI ÕPPE- JA KASVATUSTEGEVUSE ÜLE TEOSTATAVA HALDUSJÄRELEVALVE ALUSED
§ 25 Haldusjärelevalve
§ 26 Teenistuslik järelevalve
11 ÜMBERKORRALDAMINE JA TEGEVUSE LÕPETAMINE
§ 27 Kooli ümberkorraldamine, ümberkujundamine ja tegevuse lõpetamine
12 PÕHIMÄÄRUSE KEHTESTAMINE JA MUUTMINE
§ 28 Põhimääruse kehtestamise ja muutmise kord
§ 29 Määruse kehtetuks tunnistamine ning selle alusel antud õigusaktide kehtivus
RT IV, 11.07.2018, 16
Vastu võetud 28.06.2018 nr 56
Määrus kehtestatakse põhikooli- ja gümnaasiumiseaduse § 66 lõike 2, kohaliku omavalitsuse korralduse seaduse § 35 lõike 2 ja Alutaguse Vallavolikogu 23.04.2018. a määruse nr 43 „Alutaguse valla põhimäärus“ § 105 lõike 3 alusel.
Kooli nimetus on Mäetaguse Põhikool (edaspidi kool).
(1) Kool on üldhariduskool, mis registreeritakse riigi ja kohaliku omavalitsuse asutuste riiklikus registris ning Eesti Hariduse Infosüsteemis.
(2) Kool on Alutaguse Vallavalitsuse (edaspidi ametiasutus) hallatav asutus.
(3) Kooli tegutsemise vorm on põhikool, kus õpe toimub I, II ja III kooliastmel.
(1) Kooli asukoht ja tegutsemiskoht on Eesti Vabariik, Ida-Virumaa maakond, Alutaguse vald, Mäetaguse alevik.
(2) Kooli postiaadress on Kooli tn 6, Mäetaguse alevik, Alutaguse vald, Ida-Virumaa, 41301.
Koolil on oma pitsat ja sümboolika.
(2) Koolil on nii hariv kui kasvatav ülesanne. Kooli ülesanne on luua tingimused põhihariduse omandamiseks. Põhikool aitab kaasa õpilase kasvamisele loovaks, mitmekülgseks isiksuseks, kes suudab ennast täisväärtuslikult teostada erinevates rollides: perekonnas, tööl ja avalikus elus ning valida oma huvide- ja võimetekohast õpiteed.
(1) Kooli juhib direktor, kelle kinnitab ametisse ja vabastab ametist Alutaguse Vallavalitsus (edaspidi vallavalitsus) vallavanema ettepanekul. Töölepingu direktoriga sõlmib, muudab ja ütleb üles vallavanem.
(2) Direktori vaba ametikoht täidetakse konkursi korras vastavalt vallavalitsuse poolt kehtestatud konkursi läbiviimise korrale.
(3) Direktor tagab koostöös õppenõukogu, kooli hoolekogu ja õpilasesindusega kooli tulemusliku ja häireteta töö ning kooli arengukava, õppekava ja kodukorra täitmise. Direktor juhib õppe- ja kasvatustegevust.
(4) Direktor esitab vallavalitsusele informatsiooni kooli arengukava ülevaatamise tulemuste kohta vastavalt vallavolikogu poolt kehtestatud korrale.
(5) Direktor esindab kooli ja tegutseb kooli nimel lisavolitusteta kõigis riigi- ja omavalitsusorganites ja -asutustes ning suhetes teiste juriidiliste ja füüsiliste isikutega v.a juhul, kui riigi või Alutaguse valla õigusaktid sätestavad teisiti.
(6) Direktor teeb kooli eelarve piires tehinguid, mis on seotud õigusaktides, sealhulgas põhimääruses sätestatud ülesannete täitmisega.
(7) Direktor täidab talle õigusaktide, töölepingu ja ametijuhendiga pandud ülesandeid, on kooli töötajate jaoks tööandja esindaja.
(8) Direktor kehtestab kooli palgakorralduse põhimõtted, esitades need enne kehtestamist arvamuse andmiseks õpetajatele ja hoolekogule ning kooskõlastamiseks vallavalitsusele.
(9) Direktor määrab oma äraolekuajaks endale asendaja. Direktor peab kooli sisemise töökorraldusega (töölepingud, ameti- või tööjuhendid või ühekordsed tööülesanded) tagama, et direktori ülesannete täitmine ning kooli esindamine on tagatud ajal, mil direktoril ei ole õigust või direktor ei saa direktori ülesandeid täita ning kooli esindada.
(10) Direktor võib moodustada õppe- ja kasvatustegevuse ning koolieluga seotud küsimuste lahendamiseks nõuandvaid komisjone.
(11) Direktor vastutab oma pädevuse piires õppe- ja kasvatustegevuse ning muu kooli tegevuse, kooli üldseisundi ja arengu ning rahaliste vahendite õiguspärase ja otstarbeka kasutamise eest.
(12) Direktor esitab vallavalitsusele viimase nõudel kooli tegevust kajastavaid andmeid ja dokumente.
(1) Hoolekogu on alaliselt tegutsev organ, kelle ülesanne on kooli õpilaste, õpetajate, õpilaste vanemate, vilistlaste, vallavalitsuse ja kooli toetavate organisatsioonide ühistegevus õppe ja kasvatuse suunamisel, kavandamisel ja jälgimisel ning õppeks ja kasvatuseks paremate tingimuste loomine.
(2) Hoolekogu moodustatakse ja töökord kehtestatakse vallavalitsuse kehtestatud korras.
(3) Kooli hoolekogu täidab oma ülesandeid põhikooli- ja gümnaasiumiseaduses ja teistes õigusaktides sätestatu alusel.
(4) Kooli hoolekogusse kuuluvad vallavalitsuse, õppenõukogu, õpilasesinduse, vanemate, vilistlaste ning kooli toetavate organisatsioonide esindajad.
4. peatükk KOOLI ÕPPE JA KASVATUSE KORRALDUS
§ 10. Omandatava hariduse liik, tase ja õppe vorm
(3) Nominaalne õppeaeg põhikoolis on üheksa aastat.
(4) Õppetöö koolis toimub statsionaarses õppes.
(1) Õpingute alusdokumendiks on põhikooli riikliku õppekava alusel koostatud kooli õppekava.
(2) Kooli õppekava kehtestab kooli direktor käskkirjaga. Enne kehtestamist esitatakse õppekava arvamuse andmiseks kooli hoolekogule, õpilasesindusele ja õppenõukogule.
§ 12. Õppe ja kasvatuse korraldus
(2) Õppetöö kestvus, koolivaheajad, õppe- ja eksamiperiood on määratud riigi õigusaktidega.
(3) Vallavalitsus võib direktori ettepanekul ja hoolekogu nõusolekul kehtestada valdkonna eest vastutava ministri kehtestatud koolivaheaegadest erinevad koolivaheajad.
(4) Koolis toimub õppetöö viiepäevase õppenädalaga.
(5) Kooli lõpetamine toimub õppekavas ja riigi õigusaktides sätestatu alusel.
§ 13. Õpilase kooli vastuvõtmine, koolist väljaarvamine, üleminek teise kooli
(1) Õpilaste kooli vastuvõtmine toimub direktori kehtestatud kooli vastuvõtu tingimusete ja korra alusel.
(2) Kool kindlustab võimaluse omandada põhiharidus koolikohustuslikule isikule, kelle elukoht on Eesti rahvastikuregistri andmetel Alutaguse vald.
(3) Õpilase ühest koolist teise üleminek, koolist lahkumine ja õpilaste nimekirjast kustutamine toimub õigusaktidega sätestatud korras.
(4) Õpilase koolist väljaarvamise otsuse teeb direktor, arvestades käesolevas paragrahvis sätestatut.
5. peatükk ÕPILASESINDUS
(1) Kooli õpilastest moodustuval õpilaskonnal on õigus otsustada ja korraldada iseseisvalt õpilaselu küsimusi kooskõlas seaduste ja seaduse alusel antud õigusaktidega.
(2) Õpilaskonnal on õigus valida õpilasesindus, kes esindab õpilaskonda õpilasesinduse põhimääruses sätestatud pädevuse piires, lähtudes oma tegevuses õpilaste huvidest, vajadustest, õigustest ja kohustustest. Direktor korraldab õpilaste teavitamise põhikooli- ja gümnaasiumiseadusest tulenevast õigusest valida õpilasesindus.
(3) Õpilasesindus annab arvamuse kooli arengukavale, õppekavale ja kodukorrale ning kooli tegevuse ümberkorraldamisele ja lõpetamisele.
§ 15. Esimese õpilasesinduse valimise ning õpilaskonna poolt õpilasesinduse põhimääruse heakskiitmise kord
(1) Esimese õpilasesinduse valimised korraldab direktor.
(2) Esimene õpilasesindus moodustub kooli iga klassi esindajatest. Iga klass valib salajase hääletuse teel ühe selle klassi õpilase õpilasesinduse liikmeks. Klassi esindajaks saab olla õpilane, kelle poolt on hääletanud enam kui pool valimispäeval koolis olnud selle klassi õpilast.
(3) Õpilasesindus valib oma liikmete hulgast salajase hääletuse teel õpilasesinduse esimehe ja aseesimehe.
(4) Õpilasesinduse põhimääruse koostab õpilaskond, tehes selleks vajaduse korral koostööd direktori või direktori määratud koolitöötajatega.
(5) Õpilasesinduse põhimääruse eelnõu peab läbima avaliku arutelu 1 kuu jooksul. Õpilasesinduse põhimääruse eelnõuga saab tutvuda kooli veebilehe kaudu. Arvamused saab esitada toimivale õpilasesindusele, kes vastutab õpilasesinduse põhimääruse eelnõu koostamise eest. Saadud tagasiside arutatakse õpilasesinduses läbi ja vajadusel korrigeeritakse õpilasesinduse põhimääruse eelnõu.
(6) Enne õpilasesinduse põhimääruse eelnõu esitamist direktorile kiidab selle heaks kooli õpilaskond. Selleks viiakse läbi salajane hääletamine kooli õpilaskonna hulgas. Põhimääruse eelnõu heakskiitmiseks on vajalik enam kui pool õpilaskonna õpilaste poolthääl.
(7) Õpilasesindus esitab õpilasesinduse põhimääruse kinnitamiseks direktorile.
(8) Direktor kinnitab õpilasesinduse põhimääruse 30 päeva jooksul põhimääruse kättesaamisest arvates, kui see vastab seadustele, seaduse alusel antud õigusaktidele ja rahvusvaheliselt tunnustatud demokraatlikele põhimõtetele, või esitab kirjalikud põhjendused, miks põhimäärust ei ole võimalik kinnitada.
6. peatükk KOOLI ÕPPEKAVAVÄLINE TEGEVUS
§ 16. Kooli õppekavaväline tegevus
(2) Õppekavaväliseks tegevuseks loetakse käesoleva põhimääruse tähenduses kooli korraldatud huvitegevust, tegevust pikapäevarühmas, üritustel ja väljasõitudel.
(3) Kooli direktor võib vallavalitsuse nõusolekul moodustada pikapäevarühmi.
(5) Õppekavavälises tegevuses osalemine on õpilastele tasuta.
(6) Kool võib korraldada õppekavavälist tegevust, milles osalemine ja sellega kaasnev kaasrahastamine toimub õpilase või tema vanema nõusolekul.
(7) Tingimusel, et see ei lähe vastuollu kooli põhitegevusega ja õigusaktides sätestatud nõuetega, võib kool osutada (sealhulgas ka oma kooli õpilastele) järgmisi teenuseid:
1) huviringide korraldamine;
3) pedagoogiline nõustamine;
5) õppe- ja kasvatusalase tegevusega seotud ürituste ja koolituste korraldamine.
(8) Teenuste osutamise eest võtab kool tasu teenuste hinnakirja alusel. Teenuste hinnad kehtestab vallavalitsus oma korraldusega.
§ 17. Kooli raamatukogu
7. peatükk ÕPILASTE JA VANEMATE ÕIGUSED JA KOHUSTUSED
§ 18. Õpilase õigused
2) saada õppekavas ettenähtu omandamiseks õigusaktidega sätestatud tingimustel ja korras täiendavat õpiabi, sealhulgas tugimeetmete rakendamist põhikooli- ja gümnaasiumiseaduses ning selle alusel kehtestatud õigusaktides sätestatud tingimustel ja korras;
5) kasutada tasuta kooli rajatisi, ruume, raamatukogu, õppe-, spordi- ja tehnilisi vahendeid õppekavaväliseks tegevuseks kooli direktori kehtestatud korras;
§ 19. Õpilase kohustused
§ 20. Vanema õigused ja kohustused
8) pöörduda õppe- ja kasvatustegevust puudutavate vaidlusküsimuste lahendamiseks kooli juhtkonna, hoolekogu, vallavalitsuse või järelevalveametniku poole.
8. peatükk KOOLITÖÖTAJATE ÕIGUSED JA KOHUSTUSED
(2) Koolitöötajate koosseisu kinnitab direktor, kooskõlastades selle eelnevalt vallavalitsusega.
2) saada täiskasvanute koolituse seaduses ja kooli töökorralduse reeglites sätestatud tingimuste kohaselt erialast ja pedagoogilist täienduskoolitust;
9. peatükk KOOLI MAJANDAMISE JA ASJAAJAMISE ALUSED
(1) Kooli kasutuses oleva vara moodustavad maa, hooned, rajatised, seadmed, inventar, muu vara ja eelarvevahendid, mis on koolile Alutaguse valla poolt antud sihtotstarbeliseks kasutamiseks ja valdamiseks.
(2) Kooli vara valdamine, kasutamine ja käsutamine toimub Alutaguse Vallavolikogu (edaspidi vallavolikogu) kehtestatud korras.
(3) Koolil on oma eelarve, mille võtab vastu vallavolikogu.
(4) Raamatupidamist korraldab ametiasutus vastavalt õigus- ja haldusaktidele.
(5) Kooli rahastatakse riigieelarvest, vallaeelarvest, laekumistest sihttoetusteks, annetustest ja õppekavavälistest tegevustest saadud omatuludest.
§ 24. Asjaajamise alused ja aruandlus
(1) Asjaajamine koolis toimub lähtuvalt arhiiviseaduses, avaliku teabe seaduses, isikuandmete kaitse seaduses, digitaalallkirja seaduses, märgukirjale ja selgitustaotlusele vastamise seaduses ja Vabariigi Valitsuse kehtestatud teenuste korraldamise ja teabehalduse alustes sätestatust.
(2) Õppe- ja kasvatustegevuse alaste kohustuslike dokumentide täitmisel ja pidamisel lähtub kool haridus- ja teadusministri määrusega kehtestatud kooli õppe- ja kasvatusalaste kohustuslike dokumentide loetelust, vormidest ja nende täitmise ja pidamise korrast.
(3) Kool esitab aruandeid oma tegevuse kohta õigusaktidega sätestatud korras ja tähtaegadel.
10. peatükk KOOLI ÕPPE- JA KASVATUSTEGEVUSE ÜLE TEOSTATAVA HALDUSJÄRELEVALVE ALUSED
§ 25. Haldusjärelevalve
§ 26. Teenistuslik järelevalve
Teenistuslikku järelevalvet kooli ja direktori tegevuse seaduslikkuse ja otstarbekuse üle teostab vallavalitsus.
11. peatükk ÜMBERKORRALDAMINE JA TEGEVUSE LÕPETAMINE
§ 27. Kooli ümberkorraldamine, ümberkujundamine ja tegevuse lõpetamine
(1) Kooli korraldab ümber ja kooli tegevuse lõpetab vallavolikogu, kuulates enne ära hoolekogu ja õpilasesinduse arvamuse.
12. peatükk PÕHIMÄÄRUSE KEHTESTAMINE JA MUUTMINE
§ 28. Põhimääruse kehtestamise ja muutmise kord
(1) Kooli põhimääruse kehtestab ning selles teeb muudatusi ja täiendusi vallavolikogu kooli ettepanekul.
§ 29. Määruse kehtetuks tunnistamine ning selle alusel antud õigusaktide kehtivus
(1) Mäetaguse Vallavolikogu 18.12.2014 määrus nr 22 „Mäetaguse Põhikooli põhimäärus” tunnistatakse kehtetuks.